Dars tipi: yangi bilimlar berish. 
Dras turi

|
Dars tipi: yangi bilimlar berish.
Dras turi
|
bet | 49/69 | Sana | 03.01.2024 | Hajmi | 2,88 Mb. | | #129770 |
Bog'liq Hujjat (1)Dars tipi: yangi bilimlar berish.
Dras turi: nazariy.
Darsda qo`llaniladigan o`qitish metodlari: ma`ruza, suhbat, taqdimot, tushuntirish.
Fanlararo bog`lanish: texnika, texnologiya, matematika, informatika, fizika, iqtisodiy bilim asoslari va b.
Dars jihozi: tarqatma materiallar, kompyuter, ekran, ishlab chiqrish sohalariga oid slaydlar, ko`rgazmalar va h. Drasning borishi:
Tashkiliy qism.
O`tilgan mavzuni so`rash.O`tilgan mavzu yuzasidan savol-javob o`tkaziladi:
Texnologiya so`zining ma`nosini aytib bering.
Kimyoviy va fizik texnologik jarayonlar haqida gapirib bering.
Mehnat ta`limi daslarida amalga oshiriladigan jarayonlar haqida gapiring.
Texnologik jarayonlarga misol keltiring.
III. Yangi mavzu bayoni.
Reja:
Fan-texnika taraqqiyotini jadallashtirishning asosiy yo`nalishlari.
Yangi materiallar va zamonaviy texnologiyalar.
1. Fan-texnika taraqqiyotini jadallashtirishning asosiy yo`nalishlari. Zamonaviy fan-texnika taraqqiyoti yutuqlarini egallash, ishlab chiqarishning fan yutuqlari va mehnat ko`p sarflanadigan tarmoqlarini jadal rivojlantirish kerak. Mashinasozlik, radioelektronika, asbobsozlik korxonalarini tubdan yangilash va yangilarini qurish hamda chiqarilayotgan mahsulotlarni yangilash vazifasi bugungi kunda dolzarb bo`lib turibdi.
Fan-texnika taraqqiyoti jadallashtirish-davlatimiz iqtisodiy siyosatining tub masalasidir. Barcha ilg`or yangiliklarni tez va keng miqyosda o`zlashtirish, ishlab chiqarish kuchlarini sifat jihatdan yangilash eng muhim vazifadir. Shunga ko`ra resurslar fan-texnika taraqqiyotining barcha sohalarini kompleks avtomatlashtirishni, ishlab chiqarish texnologiyasi va yangi materiallar tayyorlashni rivojlantirish ko`zda tutilmoqda.
Yangi texnologiyalar masalan, plazma, lazer, impuls, radiatsiya, quyosh energiyasidan foydalanish, nanotexnologiya va sanoatda sezilarli o`rin olmoqda. Ulardan ko`zlangan maqsad mehnat unumdorligini ancha oshirish, resurslardan foydalanish samaradorligini yuksaltirish, ishlab chiqarishda energiya va material sarfini kamaytirishdir. Qishloq xo`jaligida, xususan dehqonchilik va chorvachilikda ham industrial, intensiv texnologiyaga o`tish, biotexnologiya metodlarini qo`llash amalga oshirilmoqda.
Xo`jalik faoliyatining turli sohalarida avvalo, asbob-anjomlarni, texnologik jarayonlarni loyihalashtirishda hamda boshqarishda avtomatlashtirilgan tizimlarni joriy etish lozim, kerakli mahsulotni tayyorlashga tez va isrofgarchiliksiz moslashadigan kompleks-avtomatlashgan ishlab chiqarishni barbo qilish moljallanmoqda. Yuksak samarali texnikaning yangi avlodlarini yaratish va joriy etishni jadallashtirish, mashinalar tizimlarini hamda texnologik asbob-uskunalar komplekslarini ishlab chiqarishga o`tish vazifasi qo`yilmoqda.
Xalq xo`jaligini kompyuterlashtirish keng tus olib borayotgani sababli ishlab chiqarishning barcha sohalarini yanada mukammal hisoblash texnikasi vositalari bilan ta`minlash zarur. Bu tadbir iqtisod va boshqarishning informatsion-texnik bazasini tubdan qayta qurishni amalga oshirish imkonini beradi.
Fan-texnika taraqqiyotining yo`nalishlaridan biri- oldindan belgilangan xossalarga, ayniqsa, progressiv konstruksion xossalarga ega bo`lgan, jumladan, sintetik, kompozitsion, o`ta toza va boshqa materiallar yaratishdir. Ularni ishlab chiqarishga joriy etish metallar va qotishmalarni, qimmatli tabiiy materiallarni tejash imkonini beradi.
Energiyani tejashga, uning yangi manbalaridan foydalanishga katta ahamiyat berilmoqda. Quyosh energiyasi, shamol energiyasi va boshqa muqobil energiya manbalardan foydalanishni keng rivojlantirish mamlakatimiz energetika sanoatini sifat jihatdan yangi asosda qayta qurish va organik yoqilg`ining o`ta kamyob turlari sarflanishini kamaytirish imkonini beradi.
Yuqori kategoriyadagi sifatli sanoat mahsulotlari ishlab chiqarishni ancha ko`paytirish, texnikaning ishonchligini oshirish va ekspluatatsiya muddatlarini uzaytirish mo`ljallanmoqda. Shu maqsadda sifatni boshqarishning kompleks tizimi joriy etilmoqda. Fan-texnikaning istiqbolli yutuqlari asosida detallar, qismlar va texnologiyalarni tarmoqlar hamda tarmoqlararo unifikasiyalash amalga oshirilmoqda.
Fan-texnika taraqqiyotining yuqorida ko`rib chiqilgan va boshqa barcha turdagi yo`nalishlarini muvoffaqiyatli amalga oshirish fanning ishlab chiqarish bilan maksimal darajada yaqinlashuviga, “Ilmiy g`oya- ishlab chiqarish- joriy etish” jarayonning tezlashuviga yordam beradi. Shunga ko`ra ilmiy- ishlab chiqarish birlashmalarining tarmoqlari rivojlantirilmoqda, tarmoqlararo ilmiy-texnik komplekslar, ya`ni fan bilan ishlab chiqarishni birlashuvining prinsipial yangi shakli kengaytirilmoqda.
Jamiyatning ijtimoiy rivojlanishi, moddiy ishlab chiqarish sohasining rivojlanishi va murakkablashib borishi, fan-texnika taraqqiyoti omili rolining o`shib borishi nomoddiy nematlarga bo`lgan talabning ko`payishiga olib keladi.
Fan-texnika taraqqiyotini rivojlantirishda, ko`p mehnat va ilm-fan yutuqlaridan foydalanish talab qilinadigan zamonaviy yangi ishlab chiqarishni o`zlashtirishda tashabbuskor bo`lish, respublikamizning kelajak yo`lini ochib berishi lozim. Shuning uchun biz tanlagan bosh yo`l –respublikaning barcha tabiiy boyliklarini – paxta, metallar, pilla, gaz, meva- zabzavot va boshqa mahsulotlarni qayta ishlashni ko`paytirishdan iborat hisoblanadi. Bu vazifani fan-texnika yutuqlariga asoslangan sermehnat ishlab chiqarishni, malakali mutaxassis va mehnatkashlarning barcha tabaqa vakillari saviyasining o`sishini ta`minlamasdan bajarib bo`lmaydi. Bu esa o`z navbatida ishga ijodiy, qiziqish bilan yondashish, kam sarflab eng yuqori natijalarga va mahsulotning yuksak sifatli bo`lishiga erishish uchun intilish-olg`a tomon harakatning, xalq farovonligini va mamlakatimiz qudratini oshirishning garovi hisoblanadi.
|
| |